Paviljongin voi sijoittaa terassille tai pihamaalle suoraan nurmikolle. Paviljonki on oiva terassikatos, joka suojaa hyvin ruokailuryhmän ja muut puutarhakalusteet sateelta ja paahteelta. Paviljonki sopii loistavasti myös kylpytynnyrin tai ulkoporealtaan suojakatokseksi. Kiinteärakenteisten paviljonkien sijoituksessa tulisi huomioida ilmansuunnat sekä etäisyys rakennuksista ja naapureista. Routivassa maassa kiinteärakenteisen puu-, pleksi- tai lasipaviljongin perustus kannattaa toteuttaa betonipilareilla.